open-index/open-wikipedia-markdown huggingface dataset:
Βόρακας

*Το παρόν άρθρο αφορά στο ορυκτό βόρακας. Για την ομώνυμη χημική ένωση δείτε [[βόρακας (ένωση)]].*

Ο **βόρακας** (αγγλ. *borax*) είναι ένυδρο ορυκτό του βορίου. Το όνομά του προέρχεται από την αραβική λέξη buraq = λευκός, λόγω του χρώματός του. Η βασική του δομή συνίσταται από τριγωνικά συμπλέγματα BO2(OH) και τετράεδρα BO3(OH), τα οποία συνδέονται με αλυσίδες νατρίου και οκτάεδρα κρυσταλλικού νερού. Συνηθέστερο χρώμα του είναι το λευκό, χαρακτηριστική, όμως, είναι η γεύση του, η οποία είναι υπόγλυκη μεταλλική.

Στην ατμόσφαιρα τα κρυσταλλικά του δείγματα αφυδατώνονται παρέχοντας το δευτερεύον ορυκτό τινκαλκονίτη (Na2B4O7 . 5H2O), χωρίς, όμως, να χάσουν το αρχικό τους σχήμα. Το φαινόμενο αυτό ονομάζεται ψευδομορφισμός.

Σχηματίζεται με την εξάτμιση υδάτινων μαζών, στις οποίες βρίσκεται διαλυμένος, κυρίως αλμυρών λιμνών που αναφέρονται ως "playas", δηλαδή λιμνών που δεν έχουν νερό όλες τις εποχές του έτους και υπάρχουν μόνο κατά την εποχή των βροχών σε ξηρές περιοχές. Στις περιπτώσεις που οι λίμνες από τις οποίες προέκυψαν τα κοιτάσματα δεν σχηματιστούν ξανά, για διάφορους λόγους, οι αποθέσεις βόρακα εμφανίζουν το φαινόμενο της «εξάνθησης», δηλαδή οι κρύσταλλοι καλύπτονται επιφανειακά από μια μορφή σκόνης, προερχόμενης από την αφυδάτωση του ορυκτού (δείτε τον τινκαλκονίτη πιο πάνω). Το φαινόμενο αυτό αποτρέπει τη συλλογή δειγμάτων από συλλέκτες, καθώς για τη φύλαξή του απαιτούνται ειδικές συνθήκες.

Ανευρίσκεται σε περιοχές του Θιβέτ (από όπου μεταφερόταν εξαγόμενο από τον 16ο αιώνα), στην Τουρκία, στη Βολιβία, το Μεξικό και σε πολλές περιοχές της Καλιφόρνιας των ΗΠΑ.

Σχετίζεται με τα ορυκτά κερνίτη, ουλεξίτη, αλίτη και τερναρδίτη, δηλαδή άλλους εβαπορίτες. Είναι γνωστός από τα πολύ παλιά χρόνια και, πριν την ανακάλυψη του κερνίτη, το 1926, στην Καλιφόρνια ( Kramer District of Kern Co., εξ ου και το όνομα κερνίτης), ήταν το βασικό μετάλλευμα βορίου.

Ο βόρακας χρησιμοποιείται σε καθαριστικά προϊόντα για τις λευκαντικές του ιδιότητες, στα χημικά εργαστήρια για τη δημιουργία ρυθμιστικών διαλυμάτων, ως συμπλοκοποιητής, ως χημικό για την αποσκλήρυνση του νερού, μαζί με χλωριούχο αμμώνιο χρησιμοποιείται ως συλλίπασμα στη μεταλλουργία, ως μια από τις πρώτες ύλες για την παρασκευή εύκαμπτης πάστας (Flubber) π.χ. στη σχολική επίδειξη της διαδικασίας δημιουργίας γέλης και ως πρόσθετο τροφίμων, χρησιμοποιούμενο σε κάποιες χώρες, αλλά απαγορευμένο σε άλλες.

## Πηγές
* EUROmin Project
* Webmineral.com 
* Mindat.org
* Minerals.net
* Galleries.com
* Handbook of Mineralogy

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
* James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1-4437-4224-4
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

## Εξωτερικοί σύνδεσμοι
*

Κατηγορία:Ορυκτά του βορίου
Κατηγορία:Ορυκτά του νατρίου
Κατηγορία:Ένυδρα ορυκτά
Κατηγορία:Αντιπυρικές ουσίες
Ανθρωποθυσία

Με τον όρο **ανθρωποθυσία** εννοείται στο ανθρωπολογικό και θρησκειολογικό εννοιολογικό πλαίσιο η θυσία ανθρώπινων πλασμάτων χάριν της συλλογικής ευημερίας της κοινότητας, είτε χάριν της συντήρησης ενός ταμπού, προς τη θεότητα που απαιτεί τη θυσία. Οι διάφορες μυθολογίες στις οποίες ακόμη και σύγχρονα θρησκευτικά σχήματα εξιστορούν τέτοιου είδους ανθρωποθυσίες, όπως για παράδειγμα η θυσία του Ισαάκ ή η θυσία της Ιφιγένειας, ουσιαστικά περιγράφουν μία τελετουργική πράξη θανάτωσης, θύμα της οποίας είναι αποκλειστικά ο άνθρωπος. Σε ορισμένες περιπτώσεις η έννοια της θυσίας συνδέεται με την αναγνώριση του αίματος ως ιερής ζωικής δύναμης. Σημαντικό ρόλο έπαιζαν οι ανθρωποθυσίες στον πολιτισμό των Αζτέκων, εφόσον πιστευόταν ότι χωρίς αυτές ο ήλιος δεν θα ανέτελλε και η ανθρωπότητα θα χανόταν.

## Παραπομπές σημειώσεις



Κατηγορία:Θανατώσεις ανά τύπο
Καρνοτίτης

Ο **καρνοτίτης** (αγγλ. carnotite), ουρανυλ-βαναδικό νάτριο, είναι ένυδρο ορυκτό του νατρίου, του βαναδίου και του ουρανίου. Το όνομα καρνοτίτης του αποδόθηκε προς τιμήν του Γάλλου ορυκτολόγου και χημικού Μαρί Καρνό (Marie Adolphe Carnot, 1839 - 1920).

## Εμφάνιση, παραγενέσεις
Είναι δευτερογενές ορυκτό του ουρανινίτη συνδεόμενο, επίσης, με την εξαλλοίωση των επίσης ουρανιούχων ορυκτών μοντροσεΐτη και δαβιδίτη. Απαντά σε ψαμμιτικές ή ασβεστιτικές αποθέσεις  ή κοντά σε σχηματισμούς εποχιακών λιμνών (playas). Λόγω του περιεχομένου ουρανίου είναι ραδιενεργός, ωστόσο δεν παρατηρείται κανείς φθορισμός σε δείγματά του. Σχετίζεται έντονα με τον τιουγιαμουνίτη (tyuyamunite), Ca(UO2)2(VO4)2 . 5 - 8H2O, με τον οποίο σχεδόν πάντα συνυπάρχει, ενώ η διάκρισή τους είναι σχεδόν αδύνατη μακροσκοπικά, αν και ο τελευταίος κρυσταλλώνεται στο ρομβικό σύστημα.

Απαντά σε πολλές περιοχές των ΗΠΑ, κυρίως στο Κολοράντο, το Ουαϊόμινγκ, την Αριζόνα, την Γιούτα και το Νέο Μεξικό. Ανευρίσκεται, επίσης, στο Μαρόκο, στο Ζαΐρ, στην περιοχή Radium Hill της Αυστραλίας και στο Καζακστάν.

Λόγω της ραδιενέργειάς του σπάνια αποκτάται από συλλέκτες, καθώς είναι δυνατό να προκαλέσει βλάβες στους ανθρώπους αλλά και στα δείγματα άλλων ορυκτών που επηρεάζονται από την ραδιενέργεια. Δείγματά του πρέπει να φυλάσσονται σε ειδικές θήκες με επένδυση από μόλυβδο.

Αποτελεί σημαντικό ορυκτό τόσο για την παραγωγή ουρανίου όσο και βαναδίου.

## Δείτε επίσης
*Κατάλογος ορυκτών

## Πηγές
*Galleries.com
*Mindat.org
*Webmineral.com
*Handbook of Mineralogy

## Βιβλιογραφία
*James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

## Εξωτερικοί σύνδεσμοι
* 

Καρνοτίτης
Κατηγορία:Ορυκτά του νατρίου
Κατηγορία:Ορυκτά του ουρανίου
Κατηγορία:Ένυδρα ορυκτά
Δημήτρης Μάζης

Ο **Δημήτρης Μάζης** (Πάτρα, 5 Σεπτεμβρίου 1976) είναι Έλληνας παλαίμαχος διεθνής υδατοσφαιριστής και νυν προπονητής της υδατοσφαίρισης. Αγωνιζόταν στη θέση του αμυντικού.

## Βιογραφικό
Γεννήθηκε στις 5 Σεπτεμβρίου του 1976 στην Πάτρα. Με καταγωγή από την Κέρκυρα, ξεκίνησε την καριέρα του ως κολυμβητής στον Παναθηναϊκό από την ηλικία των πέντε ετών και έπειτα στον Ν.Ο. Βουλιαγμένης και διακρινόταν κυρίως στο ύπτιο και στο ελεύθερο στυλ. Στη συνέχεια τον κέρδισε το πόλο. Με το Ν.Ο.Β. γνώρισε μεγάλες διακρίσεις σε Ελλάδα και Ευρώπη καθώς και με την εθνική ομάδα. Στη συνέχεια μεταγράφηκε στον Εθνικό Πειραιώς (2004-2008), με τον οποίο το 2005 κατέκτησε το Κύπελλο Ελλάδος και το 2006 το Πρωτάθλημα Ελλάδος.

Το 2008 μεταγράφηκε για τρία χρόνια στον Πανιώνιο, στον οποίο συνέβαλε στην καθιέρωσή του στη δυάδα του ελληνικού πόλο και στην πρόκρισή του στον τελικό του Λεν Τρόφι 2009,αποκλείοντας κορυφαίες ευρωπαϊκές ομάδες, όπως η Μπαρτσελόνα και η Ποζίλιπο. Τελευταίος σύλλογος στη καριέρα του ως υδατοσφαιριστής υπήρξε ο Ολυμπιακός (2011-12).

Τη σεζόν 2021-22 ανέλαβε ρόλο προπονητή της Α.Ε.Κ. Την 1η Ιουνίου 2022, ανακοινώθηκε από τον Παναθηναϊκό ως προπονητής για τη σεζόν 2022-23.

## Προσωπική ζωή
Το 2002 ξεκίνησε τη σχέση του με την παρουσιάστρια-ηθοποιό Μπέττυ Μαγγίρα. Παντρεύτηκαν το 2009 και απέκτησαν δύο κόρες, την Αντριάνα (γενν. 2010) και την Καλλινίκη (γενν. 2013).

## Σύλλογοι
* Ν.Ο. Βουλιαγμένης: έως 2004
* Εθνικός Πειραιώς.: 2004-2008
* Πανιώνιος: 2008-2011
* Ολυμπιακός: 2011-2012

## Τίτλοι-Διακρίσεις
* Ολυμπιάδες: 2000 (10ος), 2004 (4ος), 2008 (7ος).
* Παγκόσμιο πρωτάθλημα: 2005 (χάλκινο), 2003 (4η θέση)
* Παγκόσμιο πρωτάθλημα εφήβων: 1995 (ασημένιο)
* Κύπελλο Κυπελλούχων: 1997
* Πρωταθλήματα Ελλάδος (4): 1997, 1998, 2006, 2013
* Κύπελλα Ελλάδος (3): 1996, 1999, 2005, 2013

## Πηγές
* Ι. Τζούστας, «Ωραίος (και)  ως Έλληνας ο Πανιώνιος, εφ. Το Βήμα (Κυριακή, 29 Μαρτίου 2009). 
* Αχιλλέας Κώτσογλου, εφ. **Πανιώνιος Κόσμος**, φ. 15 (4-4-2009), σελ. 8-9.
* ΜΕΝ Magazine, φ. 128 (Απρίλιος 2004).

## Εξωτερικοί σύνδεσμοι
*https://web.archive.org/web/20090903071058/http://www.sport.gr/default.asp?pid=97&sid=2&cid=82&scid=930&personID=2170
*https://web.archive.org/web/20090330120148/http://www.tovima.gr/default.asp?pid=2&ct=5&artid=261482
*http://www.men.gr/128/kouzina/default8.asp 
*http://www.e-tipos.com/content/staticfiles/issues/2008/08/03/Kokkino%20biblio/kokkinobiblio%2072.pdf
*https://web.archive.org/web/20080913222023/http://www.olympionikes.gr/site/index.php?option=com_content&task=view&id=126&Itemid=31

## Παραπομπές


Κατηγορία:Έλληνες υδατοσφαιριστές
Κατηγορία:Κολυμβητές ΠΑΟ
Κατηγορία:Προπονητές υδατοσφαίρισης Παναθηναϊκού
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές Πανιωνίου
Κατηγορία:Υδατοσφαιριστές Βουλιαγμένης
Κατηγορία:Υδατοσφαιριστές του Εθνικού Πειραιώς
Κατηγορία:Υδατοσφαιριστές στους Θερινούς Ολυμπιακούς Αγώνες 2000
Κατηγορία:Υδατοσφαιριστές στους Θερινούς Ολυμπιακούς Αγώνες 2004
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Υδατοσφαιριστές Εθνικής Ελλάδας
Πρωτάθλημα καλαθοσφαίρισης Β' εθνικής κατηγορίας γυναικών 2002-2003

**Β Γυναικών 2002-2003**

Η πρώτη φάση της διοργάνωσης διήρκεσε από τις 27 Οκτωβρίου 2002 έως τις 26 Ιανουαρίου 2003. Η δεύτερη φάση ξεκίνησε στις 2 Φεβρουαρίου και ολοκληρώθηκε στις 20 Απριλίου 2003. Πρωταθλήτριες της κατηγορίας αναδείχτηκαν η ομάδα του Άρη Θεσσαλονίκης (Βορράς) και η ομάδα του Πανιωνίου Σμύρνης (Νότος).


20px|Β **Βαθμολογία Ομίλου Βορρά** 20px|Β






20px|Β **Βαθμολογία Ομίλου Νότου** 20px|Β





**Εξωτερικοί σύνδεσμοι**
*Βαθμολογία Β Γυναικών 2002-03 Βορρά στην επίσημη ιστοσελίδα της ΕΟΚ.
*Αποτελέσματα Β Γυναικών 2002-03 Βορρά στην επίσημη ιστοσελίδα της ΕΟΚ.
*Βαθμολογία Β Γυναικών 2002-03 Νότου στην επίσημη ιστοσελίδα της ΕΟΚ.
*Αποτελέσματα Β Γυναικών 2002-03 Νότου στην επίσημη ιστοσελίδα της ΕΟΚ.



Κατηγορία:Β εθνική κατηγορία καλαθοσφαίρισης γυναικών
Πρωταθλημα Ελλαδος Β Γυναικών 2002 2003
Πρωταθλημα Ελλαδος Β Γυναικών 2002 2003
Πέτρε Σάντα

Ο **Πέτρε (Πέτρος-Στέφανος) Σάντα** (Κλουζ-Ναπόκα, 21 Μαΐου 1975) είναι Έλληνας ρουμανικής καταγωγής αθλητής της υδατοσφαίρισης που πήρε την ελληνική υπηκοότητα και αγωνίστηκε με την Εθνική Ελλάδας.

## Βιογραφικό

Γεννήθηκε στις 21 Μαΐου 1975 στη Κλουζ-Ναπόκα, έχει ύψος 1,86 μ., βάρος 92 κ. και αγωνίζεται στη θέση του επιθετικού. ως το 1997 αγωνιζόταν στη Ρουμανία και είχε αγωνιστεί στην εθνική ομάδα της χώρας αυτής. Τη χρονιά εκείνη ήρθε στην Ελλάδα στον Ηλυσιακό. Πήρε την ελληνική υπηκοότητα και στη συνέχεια πήρε μεταγραφή για το Ν.Ο. Βουλιαγμένης.

Το 2003 ενσωματώθηκε στην ομάδα του Πανιωνίου. Τη σεζόν 2003-04 αναδείχθηκε πρώτος σκόρερ του πρωταθλήματος με 75 γκολ, ενώ έχει πετύχει 463 γκολ συνολικά. Έμεινε τρία χρόνια συμβάλλοντας στην ανοδική πορεία του συλλόγου και στην καθιέρωσή του ανάμεσα στις μεγάλες δυνάμεις του ελληνικού πόλο. Επίσης, γνώρισε τις πρώτες ευρωπαϊκές διακρίσεις. Έμεινε στον Πανιώνιο ως το 2006.

Παράλληλα κλήθηκε στην Εθνική Ελλάδας και μετείχε στην Ολυμπιάδα 2004.

## Σύλλογοι

*  Βιτορούλ
*  Στεάουα Βουκουρεστίου
*  Ναπόκα Κλουζ
*  Ηλυσιακός: 1997-2001
*  Ν.Ο. Βουλιαγμένης: 2001-2003
*  Πανιώνιος: 2003-2006
*  Ολυμπιακός: 2006-2009
*  Ν.Ε. Πατρών: 2009-2010
*  Ν.O. Χίου: 2011-2012
* ΑΝΟ. ΓΛΥΦΑΔΑΣ 2012-2014
* ΝΟ. ΚΑΛΑΜΑΚΙΟΥ 2014-2017
*  ΑΕΚ: 2017-2019
*

## Τίτλοι-Διακρίσεις

* Ολυμπιάδες:1996 (11ος) 2004 (4ος).
* Παγκόσμιο πρωτάθλημα: 2005 (χάλκινο), 2003 (4η θέση)
* Πρωταθλήματα Ελλάδος: 2007, 2008, 2009.
* Κύπελλα Ελλάδος: 2007, 2008, 2009.
* Πρώτος σκόρερ πρωταθλήματος: 2004

## Παραπομπές


## Πηγές
* Ι. Τζούστας, «Ωραίος (και) ως Έλληνας ο Πανιώνιος, εφ. Το Βήμα (Κυριακή, 29 Μαρτίου 2009).
* Αχιλλέας Κώτσογλου, εφ **Πανιώνιος Κόσμος**, φ. 15 (4-4-2009), σελ. 8-9.

## Εξωτερικοί σύνδεσμοι
* https://web.archive.org/web/20090903071058/http://www.sport.gr/default.asp?pid=97&sid=2&cid=82&scid=930&personID=2170
* https://web.archive.org/web/20090330120148/http://www.tovima.gr/default.asp?pid=2&ct=5&artid=261482
* http://sports.pathfinder.gr/other-sports/polo/204214.html
* http://www.olympionikes.gr/site/index.php?option=com_content&task=view&id=128&Itemid=31
 

Κατηγορία:Ρουμάνοι υδατοσφαιριστές
Κατηγορία:Έλληνες ομογενείς αθλητές
Κατηγορία:Υδατοσφαιριστές Πανιωνίου
Κατηγορία:Υδατοσφαιριστές Ν.Ε. Πατρών
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές Βουλιαγμένης
Κατηγορία:Υδατοσφαιριστές Α.Ε.Κ.
Κατηγορία:Περιφερειακοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 1996
Κατηγορία:Υδατοσφαιριστές στους Θερινούς Ολυμπιακούς Αγώνες 2004
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Υδατοσφαιριστές Εθνικής Ελλάδας
Κατηγορία:Υδατοσφαιριστές Εθνικής Ρουμανίας
Κώστας Φλέγκας

Ο ** Κώστας Φλέγκας** είναι Έλληνας αθλητής της υδατοσφαίρισης που αγωνίζεται στη θέση του τερματοφύλακα. Έχει αγωνιστεί την Εθνική Ελλάδας. Γεννήθηκε στις 17 Ιουλίου 1988 στην Αθήνα, έχει ύψος 1,93 μ., βάρος 98 κ. και έχει παίξει στις ομάδες: Πανιώνιος ,ΑΕΚ, Νιρεα Λαμίας , Υδραϊκός και μέχρι και σήμερα, στον Αθλητικό Όμιλο του Παλαιού Φαλήρου (ΑΟΠΦ). Είναι πτυχιούχος του τμήματος Νομικής του Πανεπιστημίου Αθηνών.

## Βιογραφικό

Ο Κώστας Φλέγκας είναι από τους πιο ταλαντούχους τερματοφύλακες του ελληνικού πόλο. Έχει αγωνιστεί στις μικρές εθνικές ομάδες και στην Εθνική ανδρών.

Είναι γέννημα θρέμμα των υποδομών του Πανιωνίου, στον οποίο ξεκίνησε από το τμήμα κολύμβησης το 1993 σε ηλικία πέντε ετών. Το 2001-02, σε ηλικία 13-14 ετών, μεταπήδησε στην υδατοσφαίριση. Τα επόμενα χρόνια καθιερώθηκε διαδοχικά στην παιδική, εφηβική και ομάδα νέων του συλλόγου, κατακτώντας πρώτες και δεύτερες στα αντίστοιχα πανελλήνια πρωταθλήματα. Παράλληλα κλήθηκε στις αντίστοιχες εθνικές ομάδες. 

Με τον Πανιώνιο αγωνίζεται στην Α1 από τη σεζόν 2005-12. Τότε γνώρισε την πρώτη του ατομική διάκριση, αφού αναδείχθηκε καλύτερος τερματοφύλακας της χρονιάς. Ήταν μέλος της ομάδας του Πανιωνίου, που έφτασε ως τον τελικό του Λεν Τρόφι του 2009 και από εκείνη τη σεζόν ήταν ο βασικός τερματοφύλακας του συλλόγου, από το 2020 αγωνίζεται για την ΑΕΚ.

## Στις Εθνικές ομάδες

Το 2003 κλήθηκε στην Εθνική παίδων και ακολούθησαν οι κλήσεις στις εθνικές εφήβων και νέων ανδρών. Το 2005 κλήθηκε για πρώτη φορά στην Εθνική ανδρών, με την οποία μετείχε στους Μεσογειακούς Αγώνες της Αλμερία. Επίσης έλαβε μέρος στους Μεσογειακούς Αγώνες 2009 στην Ιταλία. 

Με την Εθνική νέων έχει πάρει μέρος το 2005 στο Παγκόσμιο και το 2006 στο Πανευρωπαϊκό Πρωτάθλημα Νέων Ανδρών, παίρνοντας και στα δύο την 6η θέση.

## Σύλλογοι

*  Πανιώνιος: 2005-2012
*  Νηρέας Λαμίας: 2012-2014
*  Υδραικός: 2014-2019
*  Πανιώνιος: 2019-2020
*  ΑΕΚ: 2020-2022
* 🇬🇷 ΑΟΠΦ: 2023-

## Τίτλοι-Διακρίσεις

* Τερματοφύλακας της χρονιάς: 2006
* Καλύτερος τερματοφύλακας φάιναλ-φορ Κυπέλλου: 2010

## Πηγές

* Ι. Τζούστας, "Ωραίος (και) ως Έλληνας ο Πανιώνιος", εφ. Το Βήμα (Κυριακή, 29 Μαρτίου 2009). 
* Αχιλλέας Κώτσογλου, "Κώστας Φλέγκας. Δυνατοί και φέτος" συνέντευξη στην εφ. Πανιώνιος Κόσμος, φ. 39 (24/10/2009), σ. 10.

## Εξωτερικοί σύνδεσμοι

*https://web.archive.org/web/20081025170035/http://www.contra.gr/WaterPolo/Hellas/Kipello_Polo/193976.html
*https://web.archive.org/web/20090330120148/http://www.tovima.gr/default.asp?pid=2&ct=5&artid=261482
 

Κατηγορία:Έλληνες υδατοσφαιριστές
Κατηγορία:Υδατοσφαιριστές Πανιωνίου
Κατηγορία:Υδατοσφαιριστές Α.Ε.Κ.
Κατηγορία:Τερματοφύλακες υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Παγκόσμια Λίγκα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Υδατοσφαιριστές Εθνικής Ελλάδας
Μηλιές Ηλείας

Οι **Μηλιές** (Μηλεαί) Ηλείας είναι χωριό του νομού Ηλείας. Διοικητικά ανήκει στο Δήμο Αρχαίας Ολυμπίας, ενώ παλαιότερα ανήκε στον Καποδιστριακό Δήμο Φολόης (δημοτικό διαμέρισμα Μηλεών). Στην απογραφή του 2011 είχε 111 μόνιμους κατοίκους.

## Γεωγραφία
Οι Μηλιές βρίσκονται στους πρόποδες του όρους Φολόη και βόρεια της Αρχαίας Ολυμπίας. Απέχουν από τον Πύργο 40 χιλιόμετρα, ενώ είναι δυτικά από το χωριό Λάλα στο ίδιο οροπέδιο, αλλά σε χαμηλότερο υψόμετρο (540 μέτρα). Ο πληθυσμός του χωριού είναι περίπου 240 κάτοικοι (απογραφή 2001). Γειτονικά χωριά είναι η Πέρσαινα, το Μποντίνι, η Νεράιδα, ο Δούκας και η Αχλαδινή.

Βόρεια απέναντι από το χωριό, στη θέση "Παλιοβρέστα" είναι το εκκλησάκι Παναγίτσα, η πρώτη εκκλησία στην περιοχή και στο χωριό, το οποίο κτίστηκε περίπου το 1849. Δυτικά του χωριού, σε απόσταση 2 χιλιομέτρων βρίσκεται ο ποταμός Ενιπέας, από τον ομώνυμο ήρωα της ελληνικής μυθολογίας, του οποίου οι πηγές είναι γνωστές στους ντόπιους σαν *Αύρα*. Στις πηγές του ποταμού είναι χτισμένο και το ανακαινισμένο ξωκλήσι της Αγίας Παρασκευής.

Από το δρόμο δίπλα στο ποτάμι περνούσε κατά την Επανάσταση του 1821 ο Θεόδωρος Κολοκοτρώνης για να πάει στη Ζάκυνθο, όπου συναντιόταν με προύχοντες και καπεταναίους της ορεινής Ηλείας και συζητούσαν θέματα για τον αγώνα και τη λειτουργία των μπαρουτόμυλων της Αύρας. Οι μπαρουτόμυλοι και οι νερόμυλοι της περιοχής βρίσκονταν λίγο πιο μακριά, όπως και οι νεροτριβές για τα υφαντά.

Στο κέντρο του χωριού είναι η εκκλησία του Αγίου Ιωάννη του Θεολόγου, που είναι ο προστάτης του χωριού και γιορτάζει με πανηγύρι κάθε χρόνο στις 8 Μαΐου. Ανατολικά του χωριού είναι ο Μηλιώτικος κάμπος, που φτάνει μέχρι τα χωριά Λάλα και Αχλαδινή. Στο ανατολικό μέρος του όρους Φολόη υπάρχει το εκκλησάκι της Αναλήψεως.

## Ιστορία
Πρώτος οικιστής του χωριού φέρεται να είναι κάποιος Αν. Μπακοβασίλης, αλλά κανένας απόγονος δεν διατήρησε το συγκεκριμένο επώνυμο.

Ο οικισμός Μηλιές πρέπει να δημιουργήθηκε κατά το 1700: αναφορές για πρώτη φορά ιστορικά γίνονται κατά τα έτη 1685-1717. Το χωριό έφτασε να έχει 450 κατοίκους.

Στην ανατολική μεριά του όρους Φολόη βρίσκεται η θέση "Πούσι", όπου τον Ιούνιο του 1821 έγινε μάχη ανάμεσα σε Έλληνες και Τουρκαλβανούς, οι οποίοι ηττήθηκαν, ενώ κατά τη γερμανική Κατοχή αντάρτες του ΕΛΑΣ έστησαν ενέδρα σε γερμανική φάλαγγα.

Τον Ιούλιο του 2009, στις Μηλιές πραγματοποιήθηκαν οι Γιορτές του Ενιπέα και της Φολόης.

## Σημαντικές προσωπικότητες
* Πάνος Γερμανός, επιχειρηματίας, ιδρυτής της εταιρείας Γερμανός Α.Β.Ε.Ε..

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* 
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μηλεών Ηλείας, eetaa.gr. Ανακτήθηκε: 09/09/2016.
* Ε.Ε.Τ.Α.Α. - Διοικητικές μεταβολές Κοινότητας Μηλεών Ηλείας, eetaa.gr. Ανακτήθηκε: 09/09/2016.
*Ιστοσελίδα του χωριού
* Οι γιορτές του Ενιπέα και της Φολόης, musicheaven.gr

Κατηγορία:Χωριά της περιφερειακής ενότητας Ηλείας
Κατηγορία:Δήμος Φολόης
M48 Patton

thumb|right|300px|Άρμα M48A1 Patton
Το **Μ48 Patton** είναι ένα μέσο άρμα μάχης αμερικανικής προέλευσης, που βρέθηκε σε υπηρεσία πολλών ΝΑΤΟϊκών και άλλων στρατών τις προηγούμενες δεκαετίες, ενώ συνεχίζει να υπηρετεί σε αρκετές χώρες, μεταξύ των οποίων και η Ελλάδα.

Οι αρχικές εκδόσεις έφεραν πυροβόλο 90mm ενώ οι μεταγενέστερες πυροβόλο 105mm. Έχει θωράκιση ομοιογενούς χάλυβα πάχους 120mm, και βάρος 50 τόνων. Μέγιστη ταχύτητα επί οδού 48 χλμ/ώρα. Ήταν το πρώτο Patton με πλήρωμα 4 ατόμων (αντί 5). 

## Ιστορία
Το Μ48 προέρχεται από την οικογένεια των αρμάτων Patton, που ξεκίνησε με το Μ26 στα τέλη του δευτέρου παγκοσμίου πολέμου. Αναπτύχθηκε ως αντικαταστάτης του M47 Patton, το οποίο υπέφερε από προβλήματα αξιοπιστίας, έχοντας έναν εντελώς νέο πύργο, βελτιωμένη ανάρτηση και ανασχεδιασμένο σκάφος. 

Το πρωτότυπο παρουσιάστηκε το 1951, και από το 1952 ξεκίνησε η μαζική παραγωγή η οποία απέδωσε ως το 1959 (οπότε και το νέο Μ60 Patton τέθηκε σε παραγωγή) συνολικά περίπου 12.000 κομμάτια.

## Βασικές Εκδόσεις
* Μ48: Η αρχική έκδοση του άρματος
* Μ48Α1: Νέα θυρίδα για τον οδηγό, και νέος πυργίσκος για τον αρχηγό, που επιτρέπει την επαναγέμιση του πολυβόλου Μ2 μέσα από τον πύργο
* Μ48Α2: Νέος κινητήρας και βελτιωμένη ανάρτηση
* Μ48Α3: Μ48Α1 με νέο κινητήρα και βελτιωμένο σύστημα ελέγχου πυρός
* Μ48Α4: Μ48Α3 με πύργο από Μ60
* Μ48Α5: Πυροβόλο 105mm

## Επιχειρησιακή Δράση
thumb|right|Αμερικανικό Μ48Α3 στο Βιετνάμ το 1966
Το Μ48 αποτέλεσε το κύριο άρμα μάχης αρκετών στρατών, και συμμετείχε σε πολεμικές επιχειρήσεις. Το Μ48 υπηρέτησε στο Βιετνάμ με τον στρατό των ΗΠΑ. Πολέμησε επίσης και στους αραβοϊσραηλινούς πολέμους του 1967 και του 1973, με τους στρατούς του Ισραήλ και της Ιορδανίας, ενώ σημαντική δράση είδε με τον στρατό του Πακιστάν, κατά τους ινδοπακιστανικούς πολέμους του 1965 και του 1971. Τέλος το Μ48 χρησιμοποιήθηκε και από τον τουρκικό στρατό (από την 5 τεθωρακισμένη ταξιαρχία) κατά τη εισβολή στην Κύπρο το 1974.

## Υπηρεσία
Το Μ48 υπηρετεί ή υπηρέτησε με πολλούς στρατούς σε ολόκληρο τον κόσμο:
### Χρήστες

*  - 390 M48A5 MOLF και 3 Μ48Α3 MOLF
*  - 80
*  - 561 Magach 5 Golan 
*  - 200
*  -  850 M48A5K 
*  - 104 M48A1 και M48A5
*  - 345 M48A5
*  - 450 CM-11, 100 CM-12 
*  - 150 M48A5
*  - 28
*  - 751 Μ48Α5Τ2 και 1.043 Μ48Α5Τ1
*  - 20 M48

### Πρώην χρήστες
*  - 224 M48A5
*  - 38 M48A5
*  - 86 M48A5
*  - 164 M48A5E
* 
* 
*  - 35 M48A2 σε αποθήκευση, ορισμένα εκτίθενται σε μουσεία

### Ελληνική υπηρεσία
Τα Μ48 παραλήφθηκαν για πρώτη φορά από τον Ελληνικό Στρατό τον Σεπτέμβριο του 1963 στα πλαίσια της Αμερικανικής βοήθειας. Αποκτήθηκαν συνολικά πάνω από 1.300 κομμάτια από τις ΗΠΑ και την Δυτική Γερμανία. Το 1990 ο ΕΣ αποφάσισε να αναβαθμίσει 400 Μ48Α5 με το σύστημα MOLF, ο πυρήνας του οποίου είναι το Σύστημα Ελέγχου Πυρός EMES-18, που αναπτύχθηκε για τα Leopard 1Α5, το οποίο αναβαθμίζει κατακόρυφα τις δυνατότητες του άρματος. Τα Μ48Α5 MOLF συνεχίζουν να υπηρετούν στον Ελληνικό Στρατό, ενώ οι παλαιότεροι τύποι έχουν πλέον αποσυρθεί.

## Αναφορές


## Εξωτερικοί σύνδεσμοι
* 

Κατηγορία:Άρματα μάχης του Ελληνικού Στρατού
Κατηγορία:Αμερικανικά άρματα μάχης
Κατηγορία:Μέσα άρματα μάχης
Κατηγορία:Άρματα μάχης
Αρχέδημος ο Ταρσεύς

Ο **Αρχέδηµος ο Ταρσεύς** ήταν στωικός φιλόσοφος καταγόμενος από την Ταρσό της Κιλικίας. Έδρασε στα μέσα τού πρώτου μισού τού 2ου αιώνα Π.Κ.Χ.

Εφόσον, όπως πιστεύεται, είναι το ίδιο πρόσωπο με τον Αρχέδημο τον Αθηναίο που αναφέρει ο Πλούταρχος, ο Αρχέδημος υπήρξε μαθητής τού Διογένη του Βαβυλώνιου (καταγόμενος από την Σελεύκεια). Εγκατέλειψε την Αθήνα για να ιδρύσει στωική σχολή στη Βαβυλώνα (Παρθία). Ήταν σύγχρονος του Αντίπατρου Ταρσέα, ο οποίος δίδασκε στην στωϊκή σχολή της Αθήνας μέχρι το θάνατό του το 129 Π.Κ.Χ. Ο Διογένης Λαέρτιος κάνει αναφορά στο έργο του ** ενώ αναφορές στον Αρχέδημο γίνονται και από τον Κικέρωνα, τον Σενέκα και άλλους αρχαίους συγγραφείς.

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Στωικοί φιλόσοφοι
Πρωτάθλημα καλαθοσφαίρισης Β' εθνικής κατηγορίας γυναικών 2001-2002

**Β Γυναικών 2001-2002** 

Η πρώτη φάση της διοργάνωσης διήρκεσε από τις 4 Νοεμβρίου 2001 έως τις 3 Φεβρουαρίου 2002. Η δεύτερη φάση ξεκίνησε στις 10 Φεβρουαρίου και ολοκληρώθηκε στις 28 Απριλίου 2002. Πρωταθλήτριες της κατηγορίας αναδείχτηκαν η ομάδα του Πρωτέα Ελευθερίου-Κορδελιού (Βορράς) και η ομάδα του Πειραϊκού Συνδέσμου (Νότος).
 


20px|Β **Βαθμολογία Ομίλου Βορρά** 20px|Β






20px|Β **Βαθμολογία Ομίλου Νότου** 20px|Β





**Εξωτερικοί σύνδεσμοι**
*Βαθμολογία Β Γυναικών 2001-02 Βορρά στην επίσημη ιστοσελίδα της ΕΟΚ.
*Αποτελέσματα Β Γυναικών 2001-02 Βορρά στην επίσημη ιστοσελίδα της ΕΟΚ.
*Βαθμολογία Β Γυναικών 2001-02 Νότου στην επίσημη ιστοσελίδα της ΕΟΚ.
*Αποτελέσματα Β Γυναικών 2001-02 Νότου στην επίσημη ιστοσελίδα της ΕΟΚ.



Κατηγορία:Β εθνική κατηγορία καλαθοσφαίρισης γυναικών
Πρωταθλημα Ελλαδος Β Γυναικών 2001 2002
Πρωταθλημα Ελλαδος Β Γυναικών 2001 2002
Φεδερίκο Λαρέδο Μπρου

Ο δρ. **Φεδερίκο Λαρέδο Μπρου** (ισπανικά:*Federico Laredo Brú*, 23 Απριλίου 1875, Ρεμέδιος, Λας Βίγιας – Ιούλιος 1946, Αβάνα) ήταν Κουβανός δικηγόρος και ο 13ος πρόεδρος της χώρας από το 1936 έως και το 1940. Ήταν παντρεμένος με τη Λεονόρ Μόντες.

## Άνοδος στην εξουσία
Η πολιτική σταδιοδρομία του Φεδερίκο Λαρέδο Μπρου ξεκίνησε τον Ιανουάριο του 1936 με την άνοδό του στο αξίωμα του αντιπροέδρου. Όταν ο Μιγκέλ Μαριάνο Γκόμες, γιος του πρώην προέδρου Χοσέ Μιγκέλ Γκόμες κέρδισε τις προεδρικές εκλογές, ο Φουλχένσιο Μπατίστα που ασκούσε μεγάλη επιρροή, οργάνωσε την έκπτωση του Γκόμες από την προεδρία το Δεκέμβριο του 1936 με αφορμή το ότι άσκησε βέτο στη δημιουργία αγροτικών σχολείων που θα βρίσκονταν υπό τον έλεγχο του στρατού. Ο Μπρου ολοκλήρωσε τη θητεία του Γκόμες, ανοίγοντας το δρόμο σε έναν φιλόδοξο Μπατίστα. 

## Κοινωνική και οικονομική πολιτική
Κατά την προεδρία του Μπρου, χορηγήθηκε αμνηστία σε πολλούς πολίτες, ανάμεσα στους οποίους και στον πρώτη δικτάτορα Χεράρδο Ματσάδο και το κοινοβούλιο της χώρας ενέκρινε μέτρα κοινωνικής πρόνοιας καθώς και νόμους που θέσπισαν συντάξεις, ασφάλιση, κατώτατο μισθό, και ωράρια εργασίας.

Το 1937 ο Μπρου προώθησε ένα νόμο για το συντονισμό της παραγωγής της ζάχαρης, με των οποίο οι μικροί αγρότες οργανώθηκαν σε συνεταιτρισμούς τα μέλη των οποίων εγγυήθηκαν στους μισθωτές αγρότες ένα μέρος της σοδειάς τους ενώ δε θα τους στερούνταν τα κτήματά τους αν τα καλλιεργούσαν.

Εξέδωσε επίσης ένα διάταγμα που όριζε ότι όλες οι επιχειρήσεις θα έπρεπε να διοικούνται από Κουβανούς υπηκόους. Οι εργαζόμενοι άρχισαν να συνδικαλίζονται , κυρίως μέσω της Συνομοσπονδίας Εργατών Κούβας, μία ένωση στη οποία η επιρροή των Κομμουνιστών ήταν ιδιαίτερα σημαντική.

## Αμερικανοκουβανικές σχέσεις
Αν και οι Ηνωμένες Πολιτείες της Αμερικής ασκούσαν έντονη επιρροή στην πολιτική σκηνή της Κούβας από το 1898 με αποτέλεσμα να διαμορφωθεί ένα αντιαμερικανικό αίσθημα στα ανώτερα μορφωτικά επίπεδα της χώρας, η επιρροή αυτή κατά την περίοδο της προεδρίας του Μπρου μειώθηκε.
 
## Σαιντ Λιούις
Στις 13 Μαΐου του 1939, το υπερωκεάνιο Σαιντ Λιούις προσάραξε στις ακτές της Κούβας, έχοντας ξεκινήσει από το Αμβούργο της Γερμανίας. Ο Μπρου αρνήθηκε να χορηγήσει άσυλο στους πρόσφυγες. Αυτό προκάλεσε επεισόδια. Δύο επιβάτες επιχείρησαν να αυτοκτονήσουν και δεκάδες ακόμη απείλησαν ότι θα έκαναν το ίδιο. Ωστόσο, 29 από τους πρόσφυγες κατόρθωσαν να αποβιβαστούν στην Αβάνα.

## Παραπομπές


## Πηγές
* 

Κατηγορία:Πρόεδροι της Κούβας
Ίκαρος (αποσαφήνιση)

Το **Ίκαρος** μπορεί να αναφέρεται στα:

## Αρχαία Ελλάδα
* Ίκαρος, ήρωας της ελληνικής μυθολογίας.
* Ίκαρος (βασιλιάς της Καρίας).
* Ίκαρος (αρχαία πόλη), αρχαία ελληνιστική πόλη στο σημερινό Κουβέιτ.

## Κύριο όνομα
* Ίκαρος (όνομα)

## Αθλητικά σωματεία
* Α.Γ.Σ. Ίκαρος Νέας Ιωνίας, σωματείο κλασσικού αθλητισμού με έδρα τη Νέα Ιωνία του νομού Αττικής
* Α.Ε. Ίκαρος Καλλιθέας, σωματείο μπάσκετ ανδρών και ποδοσφαίρου με έδρα την Καλλιθέα του νομού Αττικής
* Α.Ο. Ίκαρος Λακκόπετρας, ποδοσφαιρικό σωματείο με έδρα τη Λακκόπετρα του νομού Αχαΐας
* Α.Ο. Ίκαρος Νεάπολης Λάρισας, σωματείο ποδοσφαίρου και μπάσκετ
* Α.Ο. Ίκαρος Νέας Σμύρνης, σωματείο μπάσκετ με έδρα τη Νέα Σμύρνη
* Α.Ο. Ίκαρος Πετρωτού, ποδοσφαιρικό σωματείο με έδρα το Πετρωτό του νομού Αχαΐας 
* Α.Ο.Κ. Ίκαροι Γιαννιτσών, σωματείο μπάσκετ με έδρα τα Γιαννιτσά του νομού Πέλλας
* Α.Π.Ο. Ίκαρος Καλαμάτας, ποδοσφαιρικό σωματείο με έδρα την Καλαμάτα
* Α.Π.Σ. Ίκαρος Μουρνιών, αθλητικό ποδοσφαιρικό σωματείο με έδρα τις Μουρνιές Χανίων
* Α.Π.Σ. Ίκαρος Νεοκτίστων Ασπροπύργου, αθλητικό και ποδοσφαιρικό σωματείο με έδρα τον Ασπρόπυργο του νομού Αττικής
* Γ.Σ. Ίκαρος Καλλιθέας, σωματείο μπάσκετ γυναικών με έδρα την Καλλιθέα του νομού Αττικής
* Π.Α.Σ. Ίκαρος Αγίου Κηρύκου Ικαρίας, ποδοσφαιρικό σωματείο με έδρα τον Άγιο Κήρυκο της Ικαρίας
* Π.Α.Σ. Ίκαρος Αλμωπίας, πολιτιστικό και αθλητικό σωματείο με έδρα την Αριδαία του νομού Πέλλας
* Π.Α.Σ. Ίκαρος Έδεσσας, πολιτιστικό και αθλητικό σωματείο με έδρα την Έδεσσα 
* *[[Ίκαρος Αθηνών|Γ.Σ. Ίκαρος Νέας Ιωνίας]]*, ανενεργό σωματείο ποδοσφαίρου

## Άλλες χρήσεις
* η σημερινή Φαϊλάκα ή Ίκαρος, νησί στον Περσικό κόλπο
* αστεροειδής 1566 Ίκαρος.
* φοιτητές και απόφοιτοι από τη Σχολή Ικάρων
* Ίκαρος (άλμπουμ), δίσκος του 1981 του Ρενάτο Ζέρο
* Ίκαρος, ελληνικός εκδοτικός οίκος 

Κατηγορία:Αποσαφηνίσεις ονομάτων
Ίκαρος (βασιλιάς της Καρίας)

**Ίκαρος** ονομαζόταν ένας μυθικός βασιλιάς της Καρίας. Ερωμένη του ήταν η Θεονόη, κόρη του Θέστορα και αδελφή του περίφημου μάντη Κάλχαντα.

Σύμφωνα με τον Υγίνο πειρατές άρπαξαν τη Θεονόη και την πούλησαν στον Ίκαρο. Ο πατέρας της αναζητώντας την κόρη του ναυάγησε στις ακτές της Καρίας, όπου συνελήφθη και κατέληξε σκλάβος του Ίκαρου. Η αδελφή της Θεονόης, Λευκίππη, έλαβε χρησμό από το Μαντείο των Δελφών και μεταμφιεσμένη σε ιερέα, έφτασε στην Καρία. Η Θεονόη δεν αναγνώρισε τη μεταμφιεσμένη σε άνδρα αδελφή της και μάλιστα την ερωτεύτηκε. Η Λεκίππη δεν ανταποκρίθηκε στις ερωτικές προκλήσεις της αδελφής της, την οποία δεν είχε ούτε εκείνη αναγνωρίσει, με αποτέλεσμα να οδηγηθεί στη φυλακή. Η Θεονόη ζήτησε από το σκλάβο Θέστορα να θανατώσει τη Λευκίππη. Εκείνος αναγνωρίζοντας την κόρη του, έστρεψε το ξίφος που κρατούσε στον εαυτό του προκειμένου να αυτοκτονήσει, μη θέλοντας να σκοτώσει το παιδί του. Την ίδια στιγμή η Θενόη επικαλέστηκε το όνομα του πατέρα της, οπότε και αναγνώρισαν ο ένας τον άλλον. Όταν ο Ίκαρος έμαθε την ιστορία τους, τους ελευθέρωσε και τους έστειλε με δώρα πίσω στην πατρίδα τους.

Κατηγορία:Μυθικοί βασιλείς της Καρίας
Γιώργος Φαμέλης

Ο **Γιώργος Φαμέλης** (γενν. 19 Αυγούστου 1967) είναι παλαίμαχος ποδοσφαιριστής, με καριέρα στην ΑΕΚ και στον Πανιώνιο και νυν προπονητής.

## Βιογραφικό

Ως ποδοσφαιριστής ο Γιώργος Φαμέλης είχε πλούσια καριέρα. Ξεκίνησε το ποδόσφαιρο στον Α.Ο. Βουλιαγμένης και το 1988 πήγε στην ΑΕΚ. Αγωνιζόταν στη μεσαία γραμμή και ήταν μέλος της μεγάλης ΑΕΚ του Ντούσαν Μπάγεβιτς, που κατέκτησε πρωταθλήματα στις αρχές της δεκαετίας του '90. Στη συνέχεια έπαιξε στον Απόλλων Αθηνών και ακολούθως για 3 χρόνια στον Πανιώνιο. Στο τέλος της καριέρας του έπαιξε στον Παναιτωλικό, τον οποίο βοήθησε να ανέβει στη Β΄ Εθνική το 1995-96.

Σήμερα εργάζεται ως ανιχνευτής ταλέντων (σκάουτερ) στην ομάδα του Παναθηναϊκού.

## Σύλλογοι

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Πηγές

* Βασίλης Κιντής, "Γιώργος Φαμέλης", εφ. Πανιώνιος Κόσμος, φ. 15 (4/4/2009), σελ. 3

Κατηγορία:Έλληνες ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Παναιτωλικού
Κατηγορία:Μέσοι ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κάτω Βροντού Δράμας

Η **Κάτω Βροντού** είναι ένα μικρό χωριό στο νοτιότερο άκρο του Δήμου Κάτω Νευροκοπίου της Περιφερειακής Ενότητας Δράμας.

## Γενικές πληροφορίες
Το χωριό είναι χτισμένο σε υψόμετρο 650 μέτρων και περιβάλλεται από τα Όρη Βροντούς, με πυκνή βλάστηση από πεύκα, οξιές και δρυς. Το χωριό αριθμεί 287 κατοίκους. Η μεταβυζαντινή εκκλησία των Αγίων Θεοδώρων, που χτίστηκε το 1835 και δεσπόζει ψηλά στο χωριό. Στο εσωτερικό της τρίκλιτης βασιλικής εκκλησίας, με το χαγιάτι και τον πολύχρωμο γυναικωνίτη, σώζονται εικόνες του 1839 και του 1863 στο κεντρικό ξυλόγλυπτο τέμπλο.

## Δημογραφική εξέλιξη
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Ιστορικά στοιχεία
Στους βυζαντινούς χρόνους, είναι γνωστό πως η ευρύτερη περιοχή της Δράμας ήταν αγροτική και ανήκε σε μεγάλες γαιοκτησίες ή μετόχια μοναστηριών. Την επόμενη περίοδο, οι Οθωμανοί κατέλαβαν ολόκληρη την περιοχή από το 1383 έως το 1912 και οι χριστιανοί κατέφυγαν στα ορεινά, όπως το λεκανοπέδιο του Νευροκοπίου, για ασφάλεια. Σταδιακά εγκαταστάθηκαν μουσουλμάνοι κοντά σε χριστιανικούς οικισμούς και συγκροτήθηκε η επαρχία Νευροκοπίου. Στο μεταξύ την περιοχή διεκδικούν και Βούλγαροι, την οποία και καταλαμβάνουν το 1912.Το χωριό θα πυρποληθεί και ύστερα από πολύμηνη κατοχή, ο ελληνικός στρατός θα το απελευθερώσει το καλοκαίρι του 1913. Την περίοδο 1920-1929, οι Βούλγαροι και οι μουσουλμάνοι εγκαταλείπουν την περιοχή στα πλαίσια των κρατικών συμφωνιών για την ανταλλαγή των πληθυσμών και στη θέση τους εγκαταθίστανται πρόσφυγες από τον Πόντο, τη Μικρά Ασία και τη Θράκη, απόγονοι των οποίων είναι και οι σημερινοί κάτοικοι του χωριού. Την περίοδο 1941-1944 ακολουθεί η νέα κατοχή από τους Βούλγαρους και το χωριό πυρπολείται ξανά. Τις επόμενες δεκαετίες, ο πληθυσμός του χωριού μειώνεται δραματικά εξαιτίας της οικονομικής μετανάστευσης προς τα αστικά κέντρα του εσωτερικού αλλά και του εξωτερικού - κυρίως προς τη Γερμανία.

## Οικονομικά στοιχεία
Η καλλιέργεια της πατάτας και των φασολιών, καθώς και η κτηνοτροφία αποτελούν τις βασικές παραγωγικές δραστηριότητες των κατοίκων της Κάτω Βροντούς. Η πατάτα και τα φασόλια ειδικότερα, είναι προϊόντα αναγνωρισμένα με Π.Ο.Π (Προστατευόμενη Ονομασία Προέλευσης) και Π.Γ.Ε (Προστατευόμενη Γεωγραφική Ένδειξη) για την ευρύτερη περιοχή του Κάτω Νευροκοπίου.

## Αθλητισμός
Η τοπική ομάδα ονομάζεται Δόξα Κάτω Βροντούς.

## Πηγές
* Αναπτυξιακή Δημοτική Επιχείρηση Κάτω Νευροκοπίου, 2001, «Τουριστικός Οδηγός Κάτω Νευροκοπίου».

## Εξωτερικοί σύνδεσμοι
*Δ.Δ. Κάτω Βροντούς

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Μαλαχίτης

Ο **μαλαχίτης** είναι ορυκτό του χαλκού. Χημικά χαρακτηρίζεται ως βασικός ανθρακικός χαλκός. Έχει ζωηρό πράσινο χρώμα, στο οποίο οφείλει το όνομά του: Ονομάστηκε από το φυτό *μαλάχη* (κοινώς μολόχα), καθώς έχει παρόμοιο χρώμα με τα φύλλα του.

Ο μαλαχίτης είναι γνωστός από την αρχαιότητα. Οι επάλληλες ζωνώδεις αλλαγές αποχρώσεων τον κάνουν κατάλληλο ως υλικό διακόσμησης. Οι εναλλαγές αυτές είναι πολύ χαρακτηριστικές και τον διακρίνουν εύκολα από άλλα παρόμοιου χρώματος ορυκτά. Οι έμπειροι τεχνίτες μπορούν να κατεργαστούν ένα κομμάτι μαλαχίτη όχι μόνο για να του δώσουν το επιθυμητό σχήμα, αλλά για να κάνουν αυτές τις ζώνες να ακολουθούν το περίγραμμα του σχήματος. Έτσι, από μαλαχίτη κατασκευάζονται αντικείμενα όπως σταχτοδοχεία, βάσεις ανθοδοχείων, κοσμηματοθήκες και άλλα αντικείμενα διακόσμησης. Χρησιμοποιείται, επίσης, και στην κοσμηματοποιία, όπου, συνήθως, «δένεται» με άργυρο. Για τη χρήση του στην κατασκευή κοσμημάτων αποκαλείται επίσης «ψευδής σμάραγδος» (ψευδοσμαράγδι).

Ο μαλαχίτης, ως δευτερεύον ορυκτό του χαλκού, απαντά στις ζώνες οξείδωσης φλεβών πλούσιων σε χαλκό, γι' αυτό και συνδέεται με αζουρίτη, κυπρίτη, αυτοφυή χαλκό, χρυσόκολλα, χαλκοπυρίτη και χαλκομιγή λειμωνίτη. Συνδέεται επίσης με τον ψευδομαλαχίτη (Cu5(PO4)2(OH)4), με τον οποίο μοιάζει πολύ στη μορφή. Τα δύο ορυκτά μπορούν να διακριθούν με αραιό ψυχρό υδροχλωρικό οξύ, καθώς ο μαλαχίτης αντιδρά αναβράζοντας, ενώ ο ψευδομαλαχίτης δεν αντιδρά.

Απαντά σε πολλά μέρη του κόσμου, ωστόσο οι πολύτιμες και ημιπολύτιμες παραλλαγές του προέρχονται κυρίως από τα Ουράλια όρη στη Ρωσία (από τα μεγαλύτερα κοιτάσματα παγκοσμίως), στην περιοχή Τσουμέμπ Ναμίμπια (όπου σχημάτιζε τον αποκαλούμενο «πράσινο λόφο», Green Hill), στο Ζαΐρ, στην Αυστραλία και στην Αριζόνα των ΗΠΑ. Χώρες με μεγάλη παραγωγή μαλαχίτη είναι επίσης η Νότια Αφρική, η Γερμανία, η Ρουμανία, η Χιλή, το Μεξικό.

Στην Ελλάδα ανευρίσκεται στα μεταλλεία Λαυρίου.

left|thumb|150px|Κοσμήματα από μαλαχίτη
thumb|Μαλαχίτες Καμποσόν

## Πηγές
* Τμήμα Γεωλογίας Αριστοτελείου Πανεπιστημίου Θεσσαλονίκης 
* Mindat.org
* Minerals.net
* Galleries.com 
* Handbook of Mineralogy
* http://www.jewelpedia.com/lexicon_details.php?id=176

## Βιβλιογραφία
* James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K.A.G. Mills: *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

## Εξωτερικοί σύνδεσμοι
* 
* 

Κατηγορία:Πολύτιμοι λίθοι
Κατηγορία:Ορυκτά του χαλκού
Κατηγορία:Ανθρακικά ορυκτά
Τζάνα Γκάνα Μάνα

Με τη θρησκευτική φράση **Τζάνα Γκάνα Μάνα** (στα βεγγαλικά: জন গণ মন *Jôno Gôno Mono*) ονομάζεται ο εθνικός ύμνος της Ινδίας. Πρόκειται για τον πρώτο από τους πέντε στίχους ενός βραχμανικού ύμνου, γραμμένου στη σανσκριτική της Βεγγάλης, που συνέθεσε ο τιμημένος με Νόμπελ, Ραμπιντρανάθ Ταγκόρ,  
Για πρώτη φορά εψάλει στη συνεδρίαση του Εθνικού Κογκρέσου της Ινδίας στην Καλκούτα, στις 27 Δεκεμβρίου του 1911. Ο *Jana Gana Mana* που σημαίνει "κυβερνήτης διανοίας ανθρώπων" (και ως κλητική "Κυβερνήτα διανοίας ανθρώπων", καθιερώθηκε επίσημα από την Συντακτική Συνέλευση ως εθνικός ύμνος της Ινδίας στις 24 Ιανουαρίου του 1950.
Η μουσική για την τρέχουσα έκδοση του ύμνου λέγεται ότι προέρχεται από τη σύνθεση ενός τραγουδιού του Ραμ Σινγκ Θακούρ  (Ram Singh Thakur), παρότι κάποιοι άλλοι το αμφισβητούν.

Για να ψάλλει κανείς επίσημα τον εθνικό ύμνο χρειάζεται 52 δευτερόλεπτα.  Μία πιο σύντομη εκδοχή τω πρώτων και των τελευταίων στίχων χρησιμοποιείται περιστασιακά και διαρκεί σχεδόν 20 δευτερόλεπτα.

## Στίχοι

### Μετάφραση στα ελληνικά

Ω! Διαχειριστή του πεπρωμένου της Ινδίας, **εσύ είσαι ο κυβερνήτης των μυαλών όλων των ανθρώπων**
Το όνομά σου αφυπνίζει τις καρδιές του Πουντζάπ, Σιντ, Γκουτζαράτ και της χώρας Μαράθα
Στη χώρα των Δραβίδων, στην Ουτκάλα και στη Βεγγάλη
Αντηχεί στους λόφους των Βίντγιας και των Ιμαλαΐων,
συμφύρεται στις ραψωδίες των γάργαρων νερών του Γιαμούνα και του Γάγγη
Τραγουδούν μόνο το όνομά σου.
Επιζητούν μόνο τις ελπιδοφόρες σου ευλογίες.
Τραγουδούν μόνο τη δόξα της νίκης σου.
Η σωτηρία όλων των ανθρώπων περιμένει στα χέρια σου,
Ω! Διαχειριστή του πεπρωμένου της Ινδίας, **εσύ είσαι ο κυβερνήτης των μυαλών όλων των ανθρώπων**
Νίκη σε σένα, Νίκη σε σένα, Νίκη σε σένα,
Νίκη, Νίκη, Νίκη σε σένα!

## Σημειώσεις


## Παραπομπές
* Dutta K., Robinson A., *Rabindranath Tagore: The Myriad-Minded Man*, St. Martin's Press, 1995, ISBN 0-312-14030-4.

## Εξωτερικοί σύνδεσμοι

* Εθνικός Ύμνος - Know India. Εθνική Πύλη της Ινδίας- Κυβέρνηση της Ινδίας. (περιέχει επίσης τον επίσημο ύμνο σε μορφή mp3
* Ο ινδικός ύμνος σε αρχείο μορφής MIDI.
* Η γένεση του Jana Gana Mana

Κατηγορία:Εθνικοί ύμνοι
Κατηγορία:Εθνικά σύμβολα της Ινδίας
Ανδρέας Λαγωνικάκης

Ο **Ανδρέας Λαγωνικάκης** (γενν. 1972) είναι παλαίμαχος διεθνής ποδοσφαιριστής, που αγωνίστηκε με επιτυχία στον Πανιώνιο, στον ΠΑΟ και στη Ραπίντ Βιέννης. Ήταν μεσοεπιθετικός αλλά είχε την ικανότητα να αγωνίζεται µε επιτυχία σε πολλές θέσεις αποτελώντας ένα χρήσιμο εργαλείο στα χέρια του εκάστοτε προπονητή του καθώς µπορούσε να προσφέρει πολλές λύσεις.

## Βιογραφικό

Ο Ανδρέας Λαγωνικάκης γεννήθηκε στις 4 Ιουνίου 1972 στην Αθήνα. Ξεκίνησε την καριέρα του στον Κεραυνό Κερατέας, με τον οποίο αγωνίστηκε στη Δ΄ Εθνική τη σεζόν 1989-90. Πήγε στον Πανιώνιο την περίοδο 1990-91 και έµεινε στη Νέα Σμύρνη µέχρι το 1994. Στην πρώτη σεζόν είχε μόνο 5 συµµετοχές αλλά την επόµενη καθιερώθηκε στην πρώτη οµάδα και έπαιξε σε 29 αγώνες (5 γκολ). Στην τρίτη σεζόν είχε 22 συµµετοχές και 5 γκολ ενώ την τελευταία χρονιά στον Ιστορικό (1993-94) είχε 30 συµµετοχές και 7 γκολ. Ως παίκτης του Πανιωνίου κλήθηκε και αγωνίστηκε στην Εθνική Ελπίδων και στην Ολυμπιακή ομάδα.

Τις περιόδους 1994-95 ως 1998-99 αγωνίστηκε στον Παναθηναϊκό. Ήταν βασικός και είχε 111 συµµετοχές και 6 γκολ. Ακολούθως συνέχισε την καριέρα του στο εξωτερικό και έγινε ο πρώτος Έλληνας παίκτης που αγωνίστηκε στην Αυστρία, στη Ραπίντ Βιέννης. Εκεί έµεινε για τρία χρόνια: 1999-2000 ως 2001-02. Στο διάστηµα αυτό είχε 80 συµµετοχές και πέτυχε 8 γκολ. Υπήρξε βασικό στέλεχος της οµάδας της Βιέννης και η απόδοση του κυµαινόταν σε υψηλά επίπεδα.

Το 2002 επέστρεψε στη Νέα Σμύρνη, στον Πανιώνιο, στον οποίο διατέλεσε αρχηγός. Έκλεισε την επαγγελµατική του καριέρα στους κυανερύθρους τη σεζόν 2004-05. Τη νέα περίοδο της παρουσίας του στον Πανιώνιο είχε 23 συµµετοχές και 2 γκολ την πρώτη σεζόν, 12 ματς και 2 γκολ τη δεύτερη και την τελευταία 11 συµµετοχές.

Ο επίλογος της ποδοσφαιρικής του καριέρας γράφτηκε στον Κεραυνό Κερατέας, όπου αγωνίστηκε ως το 2007-08.

Εργάστηκε στο τμήμα scouting του Πανιωνίου την περίοδο 2010-11, ενώ υπήρξε για μια πενταετία (2013-18) στέλεχος των Ακαδημιών του Παναθηναϊκού, αλλά και μέλος του τμήματος scouting της πρώτης ομάδας.

Τώρα εργάζεται ως ανιχνευτής ταλέντων (σκάουτερ) στην ΑΕΚ.

## Σύλλογοι

## Πηγές

* Βασίλης Κιντής, "Ανδρέας Λαγωνικάκης", Πανιώνιος Κόσμος, φ. 14 (28/3/2009), σελ. 4.
* «Όλα για το ποδόσφαιρο ’91», περιοδικό Εικόνες.

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Παναθηναϊκού
Κατηγορία:Μέσοι ποδοσφαιριστές
Κατηγορία:Ποδοσφαιριστές Ραπίντ Βιέννης
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές Α.Π.Σ. Κεραυνού Κερατέας
Κατηγορία:Έλληνες ποδοσφαιριστές στο εξωτερικό
Λέου Μολδαβίας

Το **Λέου** (leu, κωδικός (ISO 4217 MDL) είναι το νόμισμα της Μολδαβίας. Όπως και το Ρουμανικό λέου, το μολδαβικό λέου (πληθυντικός *lei*) υποδιαιρείται σε 100 *μπάνι* (bani, ενικός: *μπαν*). Το όνομα του νομίσματος είναι ρουμανικής προέλευσης και σημαίνει "λιοντάρι".

## Ιστορία
Την περίοδο από το 1918 ως το 1940 και ξανά από το 1941 ως το 1944, οπότε η Μολδαβία αποτελούσε τμήμα της Ρουμανίας, το ρουμανικό λέου χρησιμοποιούνταν επίσης στο ανατολικό τμήμα της Μολδαβίας. Το μολδαβικό λέου καθιερώθηκε στις 29 Νοεμβρίου του 1993, έπειτα από την κατάρρευση της ΕΣΣΔ και την δημιουργία του ανεξάρτητου κράτους της Μολδαβίας. Αντικατέστησε το παλαιότερο κουπόνι, με το οποίο είχαν ισοτιμίας της τάξης του 1 λέου προς 1000 κουπόνια.

Στην περιοχή της Υπερδνειστεριακής Μολδαβικής Δημοκρατίας, που η πλειοψηφία των κατοίκων ως το πλείστον είναι κυρίως Ρώσοι και Ουκρανοί δεν χρησιμοποιείται το νόμιμο νόμισμα μολδαβικό λέου αλλά το τοπικό Ρούβλι, το οποίο δεν διαθέτει προδιαγραφές ISO 4217, και είναι διεθνώς παράνομο.

## Κέρματα
Υπάρχουν κέρματα σε αξίες του 1 και των 5, 10 και 25 μπάνι από αλουμίνιο και των 50 μπάνι από αλουμίνιο- χαλκό. Τα κέρματα των 50 μπάνι, του 1 και των 5 λέου κόπηκαν το 1993 και ήταν κατασκευασμένα από χάλυβα με νικέλιο. Σήμερα έχουν αποσυρθεί από την κυκλοφορία.

## Χαρτονομίσματα
Έχουν τυπωθεί δύο σειρές τραπεζογραμματίων λέι. Η πρώτη σειρά ήταν βραχύβια και περιελάμβανε μόνο χαρτονομίσματα του 1, 5 και των 10 λέι. Στην εμπρόσθια όψη κάθε χαρτονομίσματος υπάρχει μόνο ένας άνδρας, ο πιο γνωστός ηγεμόνας της Μολδαβίας. Πρόκειται για τον Στέφανο το Μεγάλο (Στέφανος Γ΄).

## Εξωτερικοί σύνδεσμοι
* Κέρματα πρώην σοβιετικών δημοκρατιών
*www.bnm.md - Αρχή που εκδίδει τα Μολδαβικά Λέου

Λεου
Κατηγορία:Οικονομία της Μολδαβίας
Γκόραν Τούφεγκτζιτς

Ο **Γκόραν Τούφεγκτζιτς** (Σερβικά: Горан Туфегџић), είναι Σέρβος προπονητής και τέως παίκτης ποδοσφαίρου. Γεννήθηκε στο Πόζαρεβατς, της Δημοκρατίας της Σερβίας. Είναι επί του παρόντος προπονητής της εθνικής ομάδας του Κουβέιτ.

## Παραπομπές


Κατηγορία:Σέρβοι προπονητές ποδοσφαίρου
Κατάλογος χωρών ανά ΑΕΠ (Ισοτιμία Αγοραστικής Δύναμης)

Ο κατάλογος παρουσιάζει τις χώρες του κόσμου με βάση το Ακαθάριστο Εγχώριο Προϊόν σε ισοτιμία αγοραστικής δύναμης (Purchasing Power Parity). Τα στοιχεία προέρχονται από το Διεθνές Νομισματικό Ταμείο, το World Factbook και την Παγκόσμια Τράπεζα, τα οποία ανακοινώνουν διαφορετικές εκτιμήσεις.
 

 style="margin:auto; width:100%;"
|-
| style="width:33%; text-align:center;"| **Κατάλογος από το [[Διεθνές Νομισματικό Ταμείο]] (2021)**
| style="width:33%; text-align:center;"| **Λίστα από την [[Παγκόσμια Τράπεζα]] (2021)**
| style="width:33%; text-align:center;"| **Λίστα από το [[The World Factbook|CIA World Factbook]] (2020)**
|- valign="top"
|

|

|

|- valign="top"
|
|
|}

## Παραπομπές


## Δείτε επίσης
* Κατάλογος χωρών ανά κατά κεφαλήν ΑΕΠ (Ισοτιμία Αγοραστικής Δύναμης)
* Κατάλογος χωρών ανά ΑΕΠ (ονομαστικό)
* Κατάλογος χωρών ανά κατά κεφαλήν ΑΕΠ (ονομαστικό)
* Κατάλογος ευρωπαϊκών χωρών ανά ΑΕΠ

ΑΕΠ
Ελληνικό δημοψήφισμα του 1968

Το **Δημοψήφισμα του 1968** υπήρξε το πρώτο από τα δημοψηφίσματα που διενέργησε η Χούντα των Συνταγματαρχών. Προκηρύχθηκε στις 2 Αυγούστου 1968 (ΦΕΚ Α΄ 170) και διεξήχθη την Κυριακή 29 Σεπτεμβρίου του ίδιου έτους. Το εκλογικό σώμα κλήθηκε να εγκρίνει με «Ναι» ή «Όχι» σχέδιο συντάγματος το οποίο είχε νωρίτερα δημοσιοποιηθεί. Δικαίωμα ψήφου δεν είχαν οι πολιτικοί κρατούμενοι οι οποίοι είχαν συλληφθεί και εκτοπιστεί από τον Απρίλιο του 1967. Κυρίαρχη στη διαφημιστική εκστρατεία της χούντας ήταν η λέξη «ΝΑΙ», η οποία προωθήθηκε από όλα τα μέσα της εποχής, όπως αφίσες, έντυπο υλικό, ραδιοφωνικές και τηλεοπτικές εκπομπές και εφημερίδες.

Τα αποτελέσματα:

Το «Σχέδιο Συντάγματος» που εγκρίθηκε, ίσχυσε από τις 15 Νοεμβρίου 1968 και είναι γνωστό ως *[[Σύνταγμα του 1968]]*. Με τη Μεταπολίτευση το αποτέλεσμα του δημοψηφίσματος αυτού, καθώς και του 1973 αμφισβητήθηκε.

## Πηγές
* Κώστας Διγκαβές, *Ελληνικό και διεθνές Αλμανάκ 1990*, Εκδόσεις «Αλμανάκ», Θεσσαλονίκη 1990, σελίδα 337.
* Πρωτοσέλιδο εφημερίδας *Μακεδονία*, Τρίτη 1 Οκτωβρίου 1968, ψηφιακή συλλογή εφημερίδων Εθνικής Βιβλιοθήκης της Ελλάδος.

1968
Κατηγορία:Δημοψηφίσματα το 1968
Δημοψηφισμα
Ελληνικό δημοψήφισμα του 1973

[thumb|right|400px|Τρία διαδοχικά εξώφυλλα του κρατικού περιοδικού [Ραδιοτηλεόραση (15, 22 και 29/7/1973) που προπαγάνδιζαν το «Ναι» στο Δημοψήφισμα της Χούντας.]]

Το **Δημοψήφισμα του 1973** υπήρξε το δεύτερο από τα δύο δημοψηφίσματα που διενέργησε η Χούντα των Συνταγματαρχών. Προκηρύχθηκε στις 12 Ιουνίου 1973 (ΦΕΚ Α΄ 125) και διεξήχθη την Κυριακή 29 Ιουλίου του ίδιου έτους. Σκοποί του ήταν:

* Να εγκριθεί από το εκλογικό σώμα σχέδιο ψηφίσματος με τον τίτλο «Περί τροποποιήσεως του από 15ης Νοεμβρίου 1968 Συντάγματος» 
* Η εκλογή προέδρου και αντιπροέδρου της Δημοκρατίας (Γεώργιος Παπαδόπουλος και Οδυσσέας Αγγελής αντίστοιχα) για θητεία 8 ετών.
* Να εγκριθεί η πολιτειακή αλλαγή, δηλαδή να εγκριθεί η κατάργηση της μοναρχίας που είχε αποφασίσει και εκτελέσει δύο μήνες νωρίτερα ο δικτάτορας Παπαδόπουλος, όταν με Συντακτική Πράξη (1 Ιουνίου 1973) είχε εγκαθιδρύσει το πολίτευμα της Προεδρικής Κοινοβουλευτικής Δημοκρατίας, με προσωρινό πρόεδρο τον ίδιο. Τα αποτελέσματα:

## Παραπομπές


## Πηγές
* Κώστας Διγκαβές, *Ελληνικό και διεθνές Αλμανάκ 1990*, Εκδόσεις «Αλμανάκ», Θεσσαλονίκη 1990, σελίδα 337.
* Πρωτοσέλιδο εφημερίδας *Μακεδονία*, Τρίτη 31 Ιουλίου 1973, ψηφιακή συλλογή εφημερίδων Εθνικής Βιβλιοθήκης της Ελλάδος.

## Εξωτερικοί σύνδεσμοι
*
*

1973
Κατηγορία:Μοναρχία της Ελλάδας
Κατηγορία:Χούντα των Συνταγματαρχών
Κατηγορία:Δημοψηφίσματα το 1973
Ιμπραήμ Κουτλουάι

Ο **Ιμπραήμ «Ίμπο» Κουτλουάι** (τουρκικά *İbrahim Kutluay*) είναι Τούρκος πρώην επαγγελματίας καλαθοσφαιριστής, γεννημένος στις 7 Ιανουαρίου 1974 στην Κωνσταντινούπολη. 

## Καριέρα
Έπαιξε στην Φενερμπαχτσέ Κωνσταντινούπολης (1993-1999) και στην Εφές Πίλσεν (1999-2000). Έπαιξε επίσης στην ΑΕΚ Αθηνών (2000-2001) αλλά και στον Παναθηναικό (2001-2003, 2005). Την περίοδο 2004-2005 έκανε το μεγάλο βήμα και πήγε στο NBA και τους Seattle Supersonics. Έπειτα ξαναγύρισε στον Παναθηναϊκό το 2005 και την περίοδο 2005-2007 έπαιξε στην Ούλκερ. Επόμενος σταθμός του, ο ΠΑΟΚ, στην προσπάθειά του να αποφύγει τη στρατιωτική θητεία και τελευταίος η ITU. Έκτοτε έχει υπηρετήσει το άθλημα που τον ανέδειξε είτε ως σχολιαστής τηλεοπτικών μεταδόσεων - είτε ως διοικητικός παράγοντας (Νταρουσάφακα). 

Έχει σκοράρει 50 πόντους σε έναν αγώνα στο Ευρωμπάσκετ κάτω των 22 εναντίον της Ιταλίας και 41 πόντους  σε αγώνα της Ευρωλίγκας εναντίον της Τσιμπόνα Ζάγκρεμπ.

Έχει επίσης υπάρξει μέλος και αρχηγός της εθνικής ομάδας της Τουρκίας. 

## Διακρίσεις
* 1996: Μέλος της Μικτής Ομάδας της Ευρώπης.
* 1998: Μέλος της Μικτής Ομάδας της Ευρώπης.
* 1999: Πρώτος σκόρερ της Ευρωλίγκας με μέσο όρο πόντων 21,4.
* 1999: Μέλος της Μικτής Ομάδας της Ευρώπης.
* 2000: Τρίτη θέση στο Final Four με την Εφές Πίλσεν.
* 2001: Κυπελλούχος Ελλάδας με την ΑΕΚ και MVP του τελικού.
* 2001: Ασημένιο μετάλλιο με την Εθνική Τουρκίας.
* 2002: Ευρωλίγκα με τον Παναθηναϊκό και πρώτος σκόρερ του τελικού (22π).
* 2003: Πρωταθλητής Ελλάδας με τον Παναθηναϊκό.
* 2003: Κυπελλούχος Ελλάδας με τον Παναθηναϊκό. 
* 2005: Τρίτη θέση στο Final Four της ευρωλίγκας.
* 2005: Πρωταθλητής Ελλάδας με τον Παναθηναϊκό.
* 2005: Κυπελλούχος Ελλάδας με τον Παναθηναϊκό.
* 2006: Πρωταθλητής Τουρκίας με την Φενερμπαχτσέ.
## Παραπομπές


## Εξωτερικοί σύνδεσμοι
* 

Κατηγορία:Τούρκοι καλαθοσφαιριστές
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Ούλκερσπορ
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές Τεχνικού Πανεπιστημίου Κωνσταντινούπολης
Κατηγορία:Σούτινγκ γκαρντ
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Εθνικής Τουρκίας
Κατηγορία:Τούρκοι καλαθοσφαιριστές στο NBA